Azeri Brothers

"Azeri brothers" () — Azərbaycanlı pəhləvanlar – Hüseyn və Laçın Abdulhüseynov qardaşlarından ibarət qrupAzərbaycanlı qardaşlar İtaliyada qladiator döyüşlərinə qatılacaqlar . sputnik.az, 14.11.2017 . 9 qat rəsmi dünya rekordçularıdır"Ginnesin Rekordlar Kitabı"na namizəd olan azərbaycanlılar Rusiya televiziyasında . modern.az, 24.09.2018 .

 Qardaşlar 
Abdulhüseynov qardaşları Quba rayonunda anadan olublar.

Onlar vaxtilə məşhur pəhləvan olmuş atalarının yolunu davam etdirirlər. Ataları Əli və əmiləri Qəmbər qədim pəhləvanlıq sənəti ilə mesqul olmuş, bir çox ölkələrdə Azərbaycanı təmsil etmişlər. Əli pəhləvan 1992-ci ildə Qubada "Pəhləvan Əli" İdman Klubunu yaratmışdır. Uşaq vaxtlarından idmanla məşğul olmağa başlayan Hüseyn və Laçın qardaşlarda həmin klubda məşqlər etmiş, bir neçə idman növü ilə məşğul olmuşlar. 2000-ci illərdə qol güləşi üzrə keçirilmiş respublika çempionatlarında dəfələrlə qalib olmuşlar.

Abdulhüseynov qardaşları hazırda öz rayonlarında gələcəyin pəhləvanlarını yetişdirməklə məşğuldurlar. Onların hər ikisi "Pəhləvan Əli" İdman Klubunda məşqçi kimi fəaliyyət göstərirlər.

Onlar pəhləvan kimi 2 dəfə ABŞ-da, 3 dəfə Rusiyada, 1 dəfə İtaliyada, 2 dəfə Ukraynada, 6 dəfə Gürcustanda, 1 dəfə Türkiyədə, 1 dəfə Kolumbiyada, 1 dəfə də Rumaniyada çıxış ediblər. Onların bir çox nömrələri ekspertlər tərəfindən efir üçün təhlükəli olduğu bildirilir və efirə getmir.

Ukrayna Milli Reyestri tərəfindən hazırlanmış "Dünya Rekordları 2016" kitabında bu pəhləvan qardaşların da adı yer almışdırAzərbaycanlı pəhləvan qardaşların adı "Dünya Rekordları 2016" kitabında (FOTO) . trend.az, 03.06.2016 .

 Hüseyn 
Hüseyn Pəhləvanoğlu 1983-cü ildə Möhüc kəndində anadan olmuşdur.

O, qol güləşi üzrə Dünya Çempionatının iştirakçısı olmuşdur. Bundan başqa Hüseyn Pəhləvanoğlu Rusiya çempionu, dəfələrlə Respublika çempionu və qeyri-adi istedadına görə dünya rekordçusudur.

Ailəlidir. İki oğlu var.

 Laçın 
Laçın Pəhləvanoğlu 1986-cı ildə Möhüc kəndində anadan olmuşdur.

O, qol güləşi üzrə dəfələrlə Respublika çempionu, qeyri-adi istedadına görə isə ilk azərbaycanlı 4 qat dünya rekordçusu, "Pəhləvan Əli" İdman Klubunun baş məşqçisidirAzərbaycanlı pəhləvanlar: Bütün dünyanı şoka salacağıq – FOTO . oxu.az, 07.09.2015 .

Ailəlidir. Bir qızı və bir oğlu var.

 Şou-proqramlarda 
"Azeri brothers" qrupu Hüseyn və Laçın Abdulhüseynov qardaşları ilə birlikdə 4 nəfərdən ibarətdir. Qrupun rəhbəri Ziya Zamanov, mətbuat katibi isə Xanbaba Daşdidir.

Qubalı qardaşlar müxtəlif layihələrə qatılıblar. Əvvəlcə onları Ukraynanın "Україна має талант" şousunda iştiraka dəvət etmişdilər. Onlar həmin layihədə ölümcül nömrə ilə çıxış edərək münsiflər heyətinin üzvlərini şoka salmışdılar.

2017-ci ildə qardaşlar "America's Got Talent" teleşousunda münsifləri və tamaşaçıları heyrətə gətirmişdilərQubalı qardaşlar "America Got Talant"da münsifləri — Şoka saldı . qafqazinfo.az, 07.06.2017 . Daha sonra Gürcüstanın televiziya istedad şousu olan "Georgia's Got Talent"in seçmə mərhələsində uğurlu çıxış etmişlərAzərbaycanlı qardaşlar münsifləri şoka saldı — VİDEO . yenicag.az, 07.11.2017 .

2018-ci ildə Kolumbiyanın "Karakal" telekanalında yayımlanan "Festival İnternational del humor 2018" proqramına qatılıblarQubalı pəhləvan qardaşlar bu dəfə Kolumbiyada – VİDEO . primetime.az, 21.09.2018 . Elə həmin il Rusiyanın "Birinci" kanalında efirə gedən "Ya moqu!" yarışmasında çıxış etmişlər.

 İstinadlar 

 Xarici keçidlər 



Kateqoriya:Quba rayonunda doğulanlar